《奉和御制奉祀述怀歌》
宋代·寇准

巍巍至德充绵宇，翼翼宸心临兆庶。覆育怀生动法天，讲求茂典皆师古。

协和神化踵唐尧，彬蔚颂声踰吉甫。赫奕皇威振八荒，清夷王度绥中土。

丰年朝野正欢康，溢牒充图福纪祥。睿圣继明恢大业，祯符锡祚降穹苍。

省方展寀宣邦职，登岱铭功举国章。睢上埋牲专事地，汉唐故实存闻记。

精灵昭感果潜通，瑞应昭臻知所自。飙羽光临神告彰，洪源肇启仙游暨。

濑乡旧壤辟珍词，款谒斋庄敦睿意。

谯都奏牍达彤庭，耆耋云趋共沥诚。顺考皇仪尊妙道，再修盛节徇舆情。

声明文物当兴运，申命群儒究礼经。秩秩德音咸布惠，穰穰景福必求成。

恭虔毖祠为斋久，企仰真风志克勤。肃奉萧芗嘉荐备，广覃庆赐湛恩频。

式扬丕烈心弥洁，祗上鸿名道益伸。将睹虞巡陪法从，幸同凫藻乐昌辰。

作者简介：莱国忠愍公寇准（961-1023），字平仲。汉族，华州下邽(今陕西渭南）人。北宋政治家﹑诗人。太平兴国五年进士，授大理评事，知归州巴东、大名府成安县。天禧元年，改山南东道节度使，再起为相（中书侍郎兼吏部尚书、同平章事、景灵宫使）。天圣元年 (1023) 九月，又贬寇准衡州司马，是时寇准病笃，诏至，抱病赴衡州（今衡阳）任，病故于竹榻之上，妻子宋氏奏乞归葬故里。皇佑四年，诏翰林学士孙抃撰神道碑，帝为篆其首曰“旌忠”。寇准善诗能文，七绝尤有韵味，今传《寇忠愍诗集》三卷。